Ambasadele sunt pline de oameni fără pregătire, detașați din primării și ministere. MAE se scuză și spune că nu a avut de ales. "Peste 40% din personalul tehnic este detașat"
Ministerul Afacerilor Externe anunță, marți, că se confruntă cu un mare deficit de personal și, pentru a remedia parte din problemă, a apelat la detașări de personal, conform legislației. Potrivit statisticilor, 15% din personalul diplomatic și consular și peste 40% din personalul tehnic este detașat, iar instituția scoate la concurs peste 180 de posturi. Ministrul Oana Țoiu face apel la cei interesați să se înscrie pentru a reprezenta România în străinătate.